**הבהרות ועדכונים לגבי הפרויקט:**

1. **אופן ביצוע הגרלת הקלפים:** יש להגריל תחילה סוג קלף (בהתפלגות אחידה על כל הסוגים האפשריים) ולאחר מכן, במידה שמדובר בקלף בעל צבע, יש להגריל את צבעו (גם כן בהתפלגות אחידה על הצבעים האפשריים).
2. מומלץ להגדיר **רשומה** שתחזיק **נתוני שחקן.**
3. אין שום אילוץ לגבי סדר הקלפים במערך הקלפים של כל שחקן. הסדר יכול להשתנות במהלך המשחק.
4. אם בשלב כלשהו הקצאה דינאמית נכשלה, יש לצאת מהתוכנית עם exit(1).
5. אם שחקן מניח **"פלוס" כקלף אחרון** הוא חייב לקחת קלף נוסף מהקופה. במקרה זה התוכנית תיתן לו קלף מהקופה ללא הודעה נוספת.
6. אם יש **2 שחקנים** במשחק ושחקן מניח **"עצור" כקלף אחרון**, אז הוא חייב לקחת קלף נוסף מהקופה. במקרה זה התוכנית תיתן לו קלף מהקופה ללא הודעה נוספת.
7. אם שחקן הניח קלף **TAKI** הוא יכול להניח עליו רק קלפים באותו צבע של הקלף הפותח, כולל קלפים מיוחדים. הקלפים המיוחדים לא יתבצעו כאשר הם מונחים באמצע "מפל" הטאקי, אלא רק כשהם מונחים בסוף הרצף.

למשל, אם שחקן הניח TAKI ירוק הוא יכול להניח קלף "שנה כיוון" בצבע ירוק ואחריו 4 בצבע ירוק, בלי להפעיל את קלף ה"שנה כיוון". אם לעומת זאת הוא הניח קודם את ה4 ואחר כך את ה"שנה כיוון" כקלף אחרון ב"מפל", יופעל קלף ה"שנה כיוון".

אם שחקן הניח קלף "שנה צבע" ב"מפל" הטאקי, הוא לא יכול להניח עוד קלפים לאחר מכן והתור עובר לשחקן הבא.

אם שחקן הניח את הקלף האחרון שבידו ב"מפל" הטאקי, התוכנית לא תבקש ממנו להכניס קלף נוסף ותכריז עליו מיד כמנצח (אלא אם זהו קלף מיוחד שדורש ממנו לקחת קלף נוסף כמו "פלוס" למשל).